CELEX: C2007/199/03
Language: mt
Date: 2007-08-25 00:00:00
Title: Kawża C-235/04: Sentenza tal-Qorti tal-Ġustizzja (It-Tieni Awla) tat- 28 ta' Ġunju 2007 — Il-Kummissjoni tal-Komunitajiet Ewropej vs Ir-Renju ta' Spanja (Nuqqas ta' Stat li jwettaq obbligu — Direttiva 79/409/KEE — Konservazzjoni ta' l-għasafar selvaġġi — Żoni ta' protezzjoni speċjali — IBA 98 — Valur — Kwalità ta' l-informazzjoni — Kriterji — Marġni ta' diskrezzjoni — Insuffiċjenza manifesta tal-klassifikazzjoni f'termini ta' numru u daqs)

25.8.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 199/2
            
         Sentenza tal-Qorti tal-Ġustizzja (It-Tieni Awla) tat-28 ta' Ġunju 2007 — Il-Kummissjoni tal-Komunitajiet Ewropej vs Ir-Renju ta' Spanja
   (Kawża C-235/04) (1)
   
   (Nuqqas ta' Stat li jwettaq obbligu - Direttiva 79/409/KEE - Konservazzjoni ta' l-għasafar selvaġġi - Żoni ta' protezzjoni speċjali - IBA 98 - Valur - Kwalità ta' l-informazzjoni - Kriterji - Marġni ta' diskrezzjoni - Insuffiċjenza manifesta tal-klassifikazzjoni f'termini ta' numru u daqs)
   (2007/C 199/03)
   Lingwa tal-kawża: l-Ispanjol
   Partijiet
   
      Rikorrenti: Il-Kummissjoni tal-Komunitajiet Ewropej (rappreżentanti: M. van Beek u G. Valero Jordna, aġenti)
   
      Konvenut: Ir-Renju ta' Spanja (rappreżentant: N. Díaz Abad, aġent)
   Suġġett
   Nuqqas ta' Stat li jwettaq obbligu — Ksur ta' l-Artikolu 4(1) u (2) tad-Direttiva tal-Kunsill 79/409/KEE, tat-2 ta' April 1979, dwar il-konservazzjoni ta' l-għasafar selvaġġi (ĠU L 103, p. 1) — Nuqqas ta' klassifikazzjoni, f'żoni ta' protezzjoni speċjali, tat-territorji l-aktar adattati għall-konservazzjoni ta' l-ispeċijiet indikati fl-Anness I tad-Direttiva u ta' l-ispeċijiet migratorji
   Dispożittiv
   
               1)
            
            
               Billi ma kklassifikawx bħala żoni ta' protezzjoni speċjali għall-għasafar biżżejjed territorji f'termini ta' daqs fil-komunitajiet awtonomi ta' Andalusija, tal-Gżejjer Baleariċi, tal-Gżejjer Kanari, u biżżejjed territorji f'termini ta' numru fil-Komunitajiet awtonomi ta' Andalusija, tal-Gżejjer Baleariċi, tal-Gżejjer Kanari, ta' Castilla-La Mancha, ta' Katalunja, ta' Galizja u ta' Valenzja, sabiex tingħata protezzjoni lill-ispeċijiet kollha ta' għasafar elenkati fl-Anness I tad-Direttiva tal-Kunsill 79/409/KEE, tat-2 ta' April 1979, dwar il-konservazzjoni ta' l-għasafar selvaġġi, kif emendata, b'mod partikolari, mid-Direttiva tal-Kummissjoni 97/49/KE, tad-29 ta' Lulju 1997, kif ukoll lill-għasafar migratorji mhux imsemmija f'dan l-Anness, ir-Renju ta' Spanja naqas milli jwettaq l-obbligi imposti fuqu mill-Artikolu 4(1) u (2) tad-Direttiva 79/409, kif emendata.
            
         
               2)
            
            
               Il-bqija tar-rikors huwa miċħud.
            
         
               3)
            
            
               Ir-Renju ta' Spanja huwa ordnat ibati l-ispejjeż.
            
         
      (1)  ĠU C 201 tas-7.8.2004.